**Ministru kabineta rīkojuma projekta „Par Izglītības un zinātnes ministrijas un Rīgas Tehniskās universitātes valdījumā esošo valsts nekustamo īpašumu nodošanu**

**Finanšu ministrijas valdījumā un pārdošanu” sākotnējās ietekmes**

**novērtējuma ziņojums (anotācija)**

|  |
| --- |
| **I. Tiesību akta projekta izstrādes nepieciešamība** |
| 1. | Pamatojums | Ministru kabineta 2006.gada 9.maija rīkojuma Nr.319 „Par Valsts nekustamā īpašuma vienotas pārvaldīšanas un apsaimniekošanas koncepciju” 8.3.3.apakšpunkts, Civillikuma 901.pants, Publiskas personas finanšu līdzekļu un mantas izšķērdēšanas novēršanas likuma 3.pants, Publiskas personas mantas atsavināšanas likuma 4.panta pirmā un otrā daļa, 5.panta pirmā daļa, 9.panta pirmā daļa un 14.pants, likuma „Par zemes reformu Latvijas Republikas pilsētās” 21.pants un likuma „Par zemes privatizāciju lauku apvidos” 29., 301., 302. un 303. pants. |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | Ministru kabineta rīkojuma projekta „Par Izglītības un zinātnes ministrijas un Rīgas Tehniskās universitātes valdījumā esošo valsts nekustamo īpašumu nodošanu Finanšu ministrijas valdījumā un pārdošanu” (turpmāk – rīkojuma projekts) mērķis un būtība ir nodot Finanšu ministrijas valdījumā un valsts akciju sabiedrības „Valsts nekustamie īpašumi” (turpmāk – VNĪ) pārvaldīšanā valsts nekustamos īpašumus, kas nav nepieciešami Izglītības un zinātnes ministrijas (turpmāk – ministrijas) vai tās padotībā esošo iestāžu funkciju nodrošināšanai, tādejādi atbrīvojot ministriju un tās padotībā esošās iestādes no tai neraksturīgu funkciju (izglītības funkciju nodrošināšanai nevajadzīgo valsts nekustamo īpašumu pārvaldīšana) veikšanas. Gadījumā, ja šie valsts nekustamie īpašumi netiks nodoti Finanšu ministrijas valdījumā, ministrijai un tās padotībā esošajām iestādēm būs arī turpmāk jānodrošina to saglabāšana un aizsardzība no negatīvas ārējās vides iedarbības, t.sk. no trešo personu ļaunprātīgas rīcības, kas savukārt nozīmē finanšu un administratīvo resursu ieguldīšanu. Nepietiekamo finanšu resursu un neprofesionālas apsaimniekošanas rezultātā turpinās pazemināties valsts nekustamā īpašuma vērtība un konkurētspēja nekustamā īpašuma tirgū. Ņemot vērā Publiskas personas finanšu līdzekļu un mantas izšķērdēšanas novēršanas likuma 3.pantā ietverto principu, ka rīcībai ar valsts finanšu līdzekļiem un mantu jābūt lietderīgai, papildu līdzekļu ieguldīšana valsts nekustamajos īpašumos, kurus iestāde savu funkciju izpildei neplāno izmantot, nav lietderīga un neietilpst ne ministrijas, ne tās padotībā esošo iestāžu funkcijās.Finanšu ministrija un VNĪ kā attiecīgās nozares kompetenta institūcija var izvērtēt turpmāko lietderīgāko risinājumu rīcībai ar valsts nekustamajiem īpašumiem izvērtējot iespēju tos saglabāt valsts īpašumā vai nodot atsavināšanai.Rīkojuma projekta 1.punktā minētie valsts nekustamie īpašumi atrodas ministrijas un tās padotībā esošo iestāžu pārvaldīšanā un ir ierakstīti zemesgrāmatās uz valsts vārda ministrijas personā, 2.punktā minētais valsts nekustamais īpašums atrodas Rīgas Tehniskās universitātes (turpmāk – RTU) valdījumā un ierakstīts zemesgrāmatā uz valsts vārda RTU personā.Lietu tiesības, kas apgrūtina rīkojuma projektā minētos valsts nekustamos īpašumus, ir reģistrētas attiecīgajos zemesgrāmatu nodalījumos. Ministrijas Nekustamā īpašuma un valsts mantas apsaimniekošanas komisijas 2014.gada 11.jūnija sēdē (protokols Nr.169, 8.punkts), 2014.gada 3.jūlija sēdē (protokols Nr.170, 4.punkts), 2014.gada 6.oktobra sēdē (protokols Nr.172, 13.punkts), 2014.gada 4.novembra sēdē (protokols Nr.174, 8.punkts) un 2015.gada 24.septembra sēdē (protokols Nr.188, 11.punkts) tika pieņemts lēmums atbalstīt rīkojuma projektā minēto valsts nekustamo īpašumu nodošanu Finanšu ministrijas valdījumā.Rīkojuma projektā iekļauto valsts nekustamo īpašumu raksturojums:**1.** **Murjāņu iela 59A, Rīga (kadastra numurs 0100 124 0292).**Nekustamā īpašuma sastāvs: zemes vienība 1,1823 ha platībā (zemes vienības kadastra apzīmējums 0100 124 0292) un septiņas būves – skola (būves kadastra apzīmējums 0100 124 0292 001), pagrabs (būves kadastra apzīmējums 0100 124 0292 002), apmācības angārs (būves kadastra apzīmējums 0100 124 0292 004), divi šķūņi (būvju kadastra apzīmējumi 0100 124 0292 005 un 0100 124 0292 006), saimniecības ēka (būves kadastra apzīmējums 0100 124 0292 007) un garāža (būves kadastra apzīmējums 0100 124 0292 008).Īpašuma tiesības uz nekustamo īpašumu ir nostiprinātas Latvijas valstij ministrijas personā Rīgas pilsētas Vidzemes priekšpilsētas tiesas zemesgrāmatu nodaļas Rīgas pilsētas zemesgrāmatas nodalījumā Nr.20389 (lēmuma datums 2014.gada 30.jūlijs). Nekustamais īpašums atrodas ministrijas pārvaldīšanā. Ir noslēgti šādi nomas līgumi:1. 2015.gada 28.janvāra līgums par valsts neapdzīvojamo telpu nomu ar Imantu Mežalu, spēkā līdz 2016.gada 31.janvārim,
2. 2015.gada 28.janvāra valsts zemes nomas līgums ar Imantu Mežalu, spēkā līdz 2016.gada 31.janvārim;
3. 2014.gada 24.marta līgums par valsts neapdzīvojamo telpu nomu ar SIA “Jusan print”, spēkā līdz 2018.gada 31.martam;
4. 2014.gada 24.marta valsts zemes nomas līgums ar SIA “Jusan print”, spēkā līdz 2018.gada 31.martam.

Ir ierosināta tiesvedība pret bijušo nomnieku SIA “Dimante” – nomas parāda piedziņa. Tiesvedību turpinās ministrija un tā nav šķērslis nekustamā īpašuma nodošanai Finanšu ministrijas valdījumā.**2.** **Ganību dambis 19C, Rīga (kadastra numurs 0100 014 0111).**Nekustamā īpašuma sastāvs: zemes vienība 0,1522 ha platībā (zemes vienības kadastra apzīmējums 0100 014 0111) un būve – mācību korpuss (būves kadastra apzīmējums 0100 014 0111 001).Īpašuma tiesības uz nekustamo īpašumu ir nostiprinātas Latvijas valstij ministrijas personā Rīgas pilsētas Vidzemes priekšpilsētas tiesas zemesgrāmatu nodaļas Rīgas pilsētas zemesgrāmatas nodalījumā Nr.100000134068 (lēmuma datums 2004.gada 31.maijs). Nekustamais īpašums atrodas ministrijas pārvaldīšanā. Nav noslēgti nomas līgumi un nav uzsākti tiesvedības procesi.**3. Zeļļu iela 7, Limbaži, Limbažu novads (kadastra numurs 6601 001 0185).**Nekustamā īpašuma sastāvs: zemes vienība 0,3658 ha platībā (zemes vienības kadastra apzīmējums 6601 001 0185) un trīs būves – mācību korpuss ar jumta izbūvi un piebūvi (būves kadastra apzīmējums 6601 001 0185 001), darbnīca /garāža/(būves kadastra apzīmējums 6601 001 0185 002) un garāža (būves kadastra apzīmējums 6601 001 0185 003). Īpašuma tiesības uz nekustamo īpašumu ir nostiprinātas Latvijas valstij ministrijas personā Limbažu rajona tiesas zemesgrāmatu nodaļas Limbažu pilsētas zemesgrāmatas nodalījumā Nr.100000531652 (lēmuma datums 2014.gada 28.marts). Nekustamais īpašums atrodas profesionālās izglītības kompetences centra “Rīgas Valsts tehnikums” pārvaldīšanā. Nav noslēgti nomas līgumi un nav uzsākti tiesvedības procesi.Limbažu novada dome 2015.gada 1.aprīļa vēstulē Nr.4-13.2/15/147 “Par valsts nekustamiem īpašumiem Limbažos” ir apliecinājusi, ka nekustamais īpašums tai nav nepieciešams pašvaldības autonomo funkciju veikšanai. **4. Meža iela 17, Rēzekne (kadastra numurs 2100 010 1817).**Nekustamā īpašuma sastāvs: zemes vienība 0,1046 ha platībā (zemes vienības kadastra apzīmējums 2100 010 1817) un būve – dienesta viesnīca (būves kadastra apzīmējums 2100 010 1817 001). Īpašuma tiesības uz nekustamo īpašumu ir nostiprinātas Latvijas valstij ministrijas personā Rēzeknes tiesas zemesgrāmatu nodaļas Rēzeknes pilsētas zemesgrāmatas nodalījumā Nr.100000463503 (lēmuma datums 2009.gada 14.augusts). Nekustamais īpašums atrodas Rēzeknes Augstskolas pārvaldīšanā. Nav noslēgti nomas līgumi un nav uzsākti tiesvedības procesi.Rēzeknes pilsētas dome 2015.gada 10.marta vēstulē Nr.3-1.1.20/401 “Par nekustamo īpašumu Meža ielā 17, Rēzeknē” ir apliecinājusi, ka nekustamais īpašums tai nav nepieciešams pašvaldības autonomo funkciju veikšanai.**5. “Lauki”, Smiltenes pagasts, Smiltenes novads (kadastra numurs 9480 006 0177).**Nekustamā īpašuma sastāvs: zemes vienība 17,6000 ha platībā (zemes vienības kadastra apzīmējums 9480 006 0043). Īpašuma tiesības uz nekustamo īpašumu ir nostiprinātas Latvijas valstij ministrijas personā Valkas rajona tiesas zemesgrāmatu nodaļas Smiltenes pagasta zemesgrāmatas nodalījumā Nr.100000543886 (lēmuma datums 2015.gada 20.aprīlis). Nekustamais īpašums atrodas Smiltenes tehnikuma pārvaldīšanā. Starp Smiltenes tehnikumu un zemnieku saimniecību “Braslas” 2014.gada 28.aprīlī ir noslēgts zemes nomas līgums par zemes vienības 17,6 ha platībā (zemes vienības kadastra apzīmējums 9480 006 0043) nomu un tas ir spēkā līdz 2015.gada 31.decembrim (zemes vienība līguma noslēgšanas brīdī bija nekustamā īpašuma “Smiltenes lauksaimniecības tehnikums” (nekustamā īpašuma kadastra Nr.9480 006 0035) Smiltenes pagastā, Smiltenes novadā, sastāvā). Nav uzsākti tiesvedības procesi.**6. “Baltā darbnīca”, Naukšēni, Naukšēnu pagasts, Naukšēnu novads (kadastra numurs 9672 006 0460).**Nekustamā īpašuma sastāvs: zemes vienība 0,9057 ha platībā (zemes vienības kadastra apzīmējums 9672 006 0345) un būve – mehāniskā darbnīca (būves kadastra apzīmējums 9672 006 0345 001).Īpašuma tiesības uz nekustamo īpašumu ir nostiprinātas Latvijas valstij ministrijas personā Valmieras rajona tiesas zemesgrāmatu nodaļas Naukšēnu pagasta zemesgrāmatas nodalījumā Nr.100000541965 (lēmuma datums 2015.gada 9.marts). Nekustamais īpašums atrodas sociālās korekcijas izglītības iestādes “Naukšēni” pārvaldīšanā, lietojuma tiesība uz nenoteiktu laiku nostiprināta zemesgrāmatā. Lietojuma tiesība tiks dzēsta, nostiprinot zemesgrāmatā valdītāja maiņu.Starp sociālās korekcijas izglītības iestādi “Naukšēni” un Kasparu Krastiņu 2013.gada 30.aprīlī ir noslēgts līgums par neapdzīvojamo telpu nomu un zemes nomas līgums, abi spēkā līdz 2018.gada 30.aprīlim. Nav uzsākti tiesvedības procesi.**7. “Kļavlapas”, Naukšēni, Naukšēnu pagasts, Naukšēnu novads (kadastra numurs 9672 006 0461).**Nekustamā īpašuma sastāvs: zemes vienība 0,3579 ha platībā (zemes vienības kadastra apzīmējums 9672 006 0396) un būve – lauksaimniecības mašīnu nojume (būves kadastra apzīmējums 9672 006 0344 003).Īpašuma tiesības uz nekustamo īpašumu ir nostiprinātas Latvijas valstij ministrijas personā Valmieras rajona tiesas zemesgrāmatu nodaļas Naukšēnu pagasta zemesgrāmatas nodalījumā Nr.100000541974 (lēmuma datums 2015.gada 9.marts). Nekustamais īpašums atrodas sociālās korekcijas izglītības iestādes “Naukšēni” pārvaldīšanā, lietojuma tiesība uz nenoteiktu laiku nostiprināta zemesgrāmatā. Lietojuma tiesība tiks dzēsta, nostiprinot zemesgrāmatā valdītāja maiņu.Nav noslēgti nomas līgumi un nav uzsākti tiesvedības procesi.**8. “Viršu kūts”, Naukšēni, Naukšēnu pagasts, Naukšēnu novads (kadastra numurs 9672 006 0462).**Nekustamā īpašuma sastāvs: zemes vienība 0,0890 ha platībā (zemes vienības kadastra apzīmējums 9672 006 0397) un būve - kūts (būves kadastra apzīmējums 9672 006 0397 001).Īpašuma tiesības uz nekustamo īpašumu ir nostiprinātas Latvijas valstij ministrijas personā Valmieras rajona tiesas zemesgrāmatu nodaļas Naukšēnu pagasta zemesgrāmatas nodalījumā Nr.100000541985 (lēmuma datums 2015.gada 9.marts). Nekustamais īpašums atrodas sociālās korekcijas izglītības iestādes “Naukšēni” pārvaldīšanā, lietojuma tiesība uz nenoteiktu laiku nostiprināta zemesgrāmatā. Lietojuma tiesība tiks dzēsta, nostiprinot zemesgrāmatā valdītāja maiņu.Nav noslēgti nomas līgumi un nav uzsākti tiesvedības procesi.**9. Egļu gatve 16, Priekuļi, Priekuļu pagasts, Priekuļu novads (kadastra numurs 4272 007 0829).**Nekustamā īpašuma sastāvs: zemes vienība 0,8744 ha platībā (zemes vienības kadastra apzīmējums 4272 007 0829) un divas būves - ūdenstornis (būves kadastra apzīmējums 4272 007 0165 006) un ūdens sūknētavas ēka ( būves kadastra apzīmējums 4272 007 0165 007). Īpašuma tiesības uz nekustamo īpašumu ir nostiprinātas Latvijas valstij ministrijas personā Cēsu rajona tiesas zemesgrāmatu nodaļas Priekuļu pagasta zemesgrāmatas nodalījumā Nr.100000291769 (lēmuma datums 2006.gada 17.novembris). Nekustamais īpašums atrodas Gaujas nacionālā parka neitrālās zonas teritorijā. Nekustamais īpašums atrodas Priekuļu tehnikuma pārvaldīšanā. Ņemot vērā, ka Finanšu ministrija 2014.gada 29.decembra atzinumā Nr.A-IZM-7/7437 (VSS-1121) norādīja uz faktu, ka zemes lielākajā daļā aug koki un vēlams noskaidrot Zemkopības ministrijas viedokli, šobrīd ministrija to ir noskaidrojusi. Saskaņā ar Zemkopības ministrijas viedokli zemes vienība nav uzskatāma par meža zemi Meža likuma izpratnē. Minētajā atzinumā Finanšu ministrija ir norādījusi, ka, pamatojoties uz likuma “Par valsts un pašvaldību zemes īpašuma tiesībām un to nostiprināšanu zemesgrāmatās” 8.panta otrajā daļā noteikto, uz valsts vārda Vides aizsardzības un reģionālās attīstības ministrijas personā zemesgrāmatās tiek ierakstīta valsts meža zeme Gaujas nacionālajā parkā, taču šī norma attiecas uz pirmreizējo reģistrāciju. Šā likuma 14.panta pirmā daļa nosaka, ka pēc valsts zemes īpašuma tiesību nostiprināšanas zemesgrāmatās rīcību ar šo īpašumu regulē Civillikuma noteikumi ar ierobežojumiem, kas noteikti zemes reformas likumos, citos likumos un Ministru kabineta noteikumos, līdz ar to nepastāv juridisku šķēršļu nekustamā īpašuma nodošanai Finanšu ministrijas valdījumā. Priekuļu novada pašvaldībai tās autonomo funkciju veikšanai valsts nekustamais īpašums nav nepieciešams.Nav noslēgti nomas līgumi un nav uzsākti tiesvedības procesi.**10. Miezītes ceļš 33, Jelgava (kadastra numurs 0900 009 0063).**Nekustamā īpašuma sastāvs: zemes vienība 1,3209 ha platībā (zemes vienības kadastra apzīmējums 0900 009 0063) un piecas būves - skola (būves kadastra apzīmējums 0900 009 0063 001), darbnīca (būves kadastra apzīmējums 0900 009 0063 002), garāža (būves kadastra apzīmējums 0900 009 0063 003), kanalizācijas sūkņu māja (būves kadastra apzīmējums 0900 009 0063 004) un angārs (būves kadastra apzīmējums 0900 009 0063 005).Īpašuma tiesības uz nekustamo īpašumu ir nostiprinātas Latvijas valstij ministrijas personā Jelgavas tiesas zemesgrāmatu nodaļas Jelgavas pilsētas zemesgrāmatas nodalījumā Nr.100000548611 (lēmuma datums 2015.gada 24.septembris). Nekustamais īpašums atrodas Jelgavas tehnikuma pārvaldīšanā.Nav noslēgti nomas līgumi un nav uzsākti tiesvedības procesi.**11. Dobeles iela 43, Jelgava (kadastra numurs 0900 004 0474).**Nekustamā īpašuma sastāvs: zemes vienība 0,4038 ha platībā (zemes vienības kadastra apzīmējums 0900 004 0474) un trīs būves - skola (būves kadastra apzīmējums 0900 004 0474 001), darbnīca (būves kadastra apzīmējums 0900 004 0474 002) un noliktava – darbnīca (būves kadastra apzīmējums 0900 004 0474 003).Īpašuma tiesības uz nekustamo īpašumu ir nostiprinātas Latvijas valstij ministrijas personā Jelgavas tiesas zemesgrāmatu nodaļas Jelgavas pilsētas zemesgrāmatas nodalījumā Nr.100000444452 (lēmuma datums 2008.gada 7.oktobris). Nekustamais īpašums atrodas Jelgavas tehnikuma pārvaldīšanā.Nav noslēgti nomas līgumi un nav uzsākti tiesvedības procesi.Saskaņā ar Latvijas Investīciju un attīstības aģentūras sniegto viedokli, valsts nekustamā īpašuma valdītāja maiņa nerada riskus konstatēt neatbilstoši veiktus izdevumus īstenotā projekta Nr.3DP/3.5.2.1.1/14/APIA/LIAA/018 ietvaros.**12. Lāčplēša iela 98, Rīga (kadastra numurs 0100 540 0015).**Nekustamā īpašuma sastāvs: mācību korpuss (būves kadastra apzīmējums 0100 040 0033 001).Īpašuma tiesības uz nekustamo īpašumu ir nostiprinātas Latvijas valstij ministrijas personā Rīgas pilsētas Vidzemes priekšpilsētas tiesas zemesgrāmatu nodaļas Rīgas pilsētas zemesgrāmatas nodalījumā Nr.22277 (lēmuma datums 2000.gada 12.janvāris). Būve saistīta ar nekustamā īpašuma (nekustamā īpašuma kadastra Nr.0100 040 0033) Lāčplēša ielā 98, Rīgā, sastāvā esošu zemes vienību (zemes vienības kadastra apzīmējums 0100 040 0033), īpašnieks SIA “BUTS”. Par zemes lietošanu 2012.gada 13.janvārī ir noslēgts zemes nomas līgums uz nenoteiktu laiku.Nekustamais īpašums atrodas VSIA “Rīgas Tūrisma un radošās industrijas tehnikums” pārvaldīšanā. Nav noslēgti nomas līgumi un nav uzsākti tiesvedības procesi.Nekustamā īpašuma (nekustamā īpašuma kadastra Nr.0100 040 0033) Lāčplēša ielā 98, Rīgā īpašniekam – pirmpirkuma tiesīgajai personai tiks nosūtīts paziņojums par izsoli, vienlaicīgi uzaicinot mēneša laikā iesniegt pieteikumu par pirmpirkuma tiesību izmantošanu saskaņā ar Publiskas personas mantas atsavināšanas likuma 14.pantu. Atbilstoši Publiskas personas mantas atsavināšanas likuma 14.panta ceturtajā daļā noteiktajam, ja mēneša laikā šā likuma 4.panta ceturtajā daļā minētā persona neiesniegs pieteikumu par nekustamā īpašuma pirkšanu vai iesniegs atteikumu, tiks rīkota izsole šajā likumā noteiktajā kārtībā. Šajā gadījumā minētā persona ir tiesīga iegādāties nekustamo īpašumu izsolē vispārējā kārtībā. Izsoles noteikumos tiks norādīts, ka pārdodamais valsts nekustamais īpašums, atrodas uz privātīpašumā esošas zemes vienības, kas neietilpst pārdodamā objekta sastāvā un ka pircējs neiegūst īpašuma tiesības uz zemi. Papildus izsoles noteikumos tiks norādīts – situācijā, ja valsts nekustamo īpašumu neiegādāsies pirmpirkuma tiesīgā persona – zemes īpašnieks, valsts nekustamā īpašuma ieguvējs un zemes īpašnieks atradīsies piespiedu dalītā īpašuma tiesiskajās attiecībās. Neatkarīgi no zemes un būves īpašnieku gribas, personai, kas būs būves īpašnieks, būs pienākums maksāt piespiedu zemes nomas maksu zemes īpašniekam**13. Miera iela 34, Salaspils, Salaspils novads (kadastra numurs 8011 503 0782).**Nekustamā īpašuma sastāvs: vienpadsmit būves – galvenais laboratorijas korpuss (būves kadastra apzīmējums 8011 003 0101 019), eksperimentālā bāze(būves kadastra apzīmējums 8011 003 0101 020), tehniskais bloks (būves kadastra apzīmējums 8011 003 0101 021), divas noliktavas (būvju kadastra apzīmējums 8011 003 0101 022 un 8011 003 0101 023), ūdens sūkņu stacija (būves kadastra apzīmējums 8011 003 0101 024), transformatoru ēka (būves kadastra apzīmējums 8011 003 0101 025), kanalizācijas kolektors (būves kadastra apzīmējums 8011 003 0101 026), garāža (būves kadastra apzīmējums 8011 003 0101 027), sakņu pagrabs (būves kadastra apzīmējums 8011 003 0101 028) un mēraparātu noliktava (būves kadastra apzīmējums 8011 003 0101 029).Īpašuma tiesības uz nekustamo īpašumu ir nostiprinātas Latvijas valstij RTU personā Rīgas rajona tiesas zemesgrāmatu nodaļas Salaspils pilsētas zemesgrāmatas nodalījumā Nr.782 (lēmuma datums 1998.gada 25.oktobris). Minētā nodalījuma II daļas 2.iedaļas 1.1. punktā ierakstīto aizlieguma atzīmi RTU dzēsīs līdz nekustamā īpašuma nodošanai Finanšu ministrijas valdījumā.Nekustamais īpašums atrodas RTU pārvaldīšanā. Ēkas nav apdrošinātas un nav uzsākti tiesvedības procesi.Būvju īpašums saistīts ar zemes vienību (zemes vienības kadastra apzīmējums 8011 003 0101), kas ietilpst nekustamā īpašuma “Alpi” (nekustamā īpašuma kadastra Nr.8011 003 0101) Salaspilī, Salaspils novadā, sastāvā un pieder Laurai Strautmanei. Par zemes lietošanu 2014.gada 8.oktobrī noslēgts zemes nomas līguma pārjaunojums un tas ir spēkā līdz 2020.gada 31.decembrim.RTU aģentūrai “RTU Neorganiskās ķīmijas institūts” ir noslēgti nepadzīvojamo telpu nomas līgumi ar šādiem nomniekiem:1. SIA “Nirotek”, spēkā līdz 2015.gada 31.decembrim;
2. Zigmunds Jermoļenko, spēkā līdz 2016.gada 31.decembrim;
3. SIA “Batergo”, spēkā līdz 2017.gada 30.jūnijam;
4. Andrejs Ļitvinovs, spēkā līdz 2016.gada 31.decembrim;
5. Jānis Bērziņš, spēkā līdz 2016.gada 31.decembrim;
6. SIA “LAANE”, spēkā līdz 2016.gada 31.decembrim;
7. SIA “Plazma.Keramika.Tehnoloģija”, spēkā līdz2017.gada 31.decembrim;
8. SIA “VFMD”, spēkā līdz 2017.gada 31.decembrim;
9. SIA “Latvijas Mobilais telefons”, beztermiņa.

Noslēgti divi līgumi ar elektroenerģijas apakšlietotājiem SIA “ANTIKORS S” un AS “Neomat”.2013.gada Ziemeļvalstu Ministru padomes sekretariāta Latvijā sagatavotajā Latvijas zinātnes starptautiskā izvērtējumā tika secināts, ka kopējais Latvijas pētniecības kvalitātes, vadības un infrastruktūras līmenis nav vērtējams kā apmierinošs, tajā skaitā nepieciešams pilnveidot zinātnisko institūciju pārvaldību, uzlabot zinātnisko institūciju resursu izmantošanu un plānošanu. Vienlaikus izvērtējums saturēja ieteikumus par Latvijas zinātnes strukturālā, reformām zinātnes resursu efektīvai izmantošanai un veiktspējas palielināšanai.RTU šobrīd īsteno Eiropas Reģionālās attīstības fonda projektu “Rīgas Tehniskās universitātes institucionālās kapacitātes attīstība” (turpmāk – ERAF projekts) un tā mērķis ir pilnveidot RTU kā zinātniskās institūcijas attīstības stratēģiju un veikt strukturālas un organizatoriskas izmaiņas, nodrošinot reģistrēto zinātnisko institūciju skaita samazinājumu. ERAF projekta ietvaros tiek veikta RTU aģentūras “Rīgas tehniskās universitātes Neorganiskās ķīmijas institūts” reorganizācija, iekļaujot to RTU Materiālzinātnes un lietišķās ķīmijas fakultāte sastāvā, atbrīvojot līdz šim RTU valdījumā un minētās aģentūras lietošanā esošās ēkas Miera ielā 34, Salaspilī.ERAF projekta īstenošana tika uzsākta 2015.gada 1.ceturksnī un saskaņā ar Ministru kabineta 2014.gada 25.novembra noteikumu Nr.729 “Noteikumi par darbības programmas “Uzņēmējdarbība un inovācijas” papildinājuma 2.1.1.3.3.apakšaktivitāti “Zinātnisko institūciju institucionālās kapacitātes attīstība”” 64,punktu, ERAF projekta īstenošana ir jāpabeidz līdz 2015.gada 31.decembrim. Lai pabeigtu ERAF projektu līdz minētajam termiņam un sasniegtu tajā izvirzītos rezultātus, RTU plāno pilnībā pārvietot RTU aģentūras “Rīgas tehniskās universitātes Neorganiskās ķīmijas institūts” darbiniekus, pamatlīdzekļus un mazvērtīgo inventāru un nodrošināt tā darbību Materiālzinātnes un lietišķās ķīmijas fakultātes sastāvā līdz 2015.gada 1.novembrim. Saskaņā ar ministrijas Struktūrfondu un starptautisko finanšu instrumentu departamenta un Latvijas Investīciju un attīstības aģentūras sniegtajiem viedokļiem, valsts nekustamā īpašuma valdītāja maiņa nerada riskus konstatēt neatbilstoši veiktus izdevumus projektu Nr.1DP/1.1.1.2.0/09/APIA/VIAA/082, Nr.2DP/2.1.1.1.0/10/APIA/VIAA/087 un Nr.2DP/2.1.2.2.1/09/APIA/LIAA/240 ietvaros.Nav uzsākti tiesvedības procesi.Rīkojuma projekts paredz 1.punktā minētos nekustamos īpašumus pārdot izsolē. |
| 3. | Projekta izstrādē iesaistītās institūcijas | Ministrija, Finanšu ministrija, VNĪ un RTU. |
| 4. | Cita informācija | Nav |
|  |
| **II. Tiesību akta projekta ietekme uz sabiedrību, tautsaimniecības attīstību un administratīvo slogu** |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | Projekts šo jomu neskar |
| 2. | Tiesiskā regulējuma ietekme uz tautsaimniecību un administratīvo slogu | Projekts šo jomu neskar |
| 3. | Administratīvo izmaksu monetārs novērtējums | Projekts šo jomu neskar |
| 4. | Cita informācija | Rīkojuma projekts nosaka turpmāku rīcību ar valsts nekustamajiem īpašumiem, nododot Finanšu ministrijas valdījumā (valdītāja maiņa), līdz ar to šis jautājums neparedz ieviest tādas izmaiņas, kas varētu ietekmēt sabiedrības intereses. |

|  |
| --- |
| **III. Tiesību akta projekta ietekme uz valsts budžetu un pašvaldību budžetiem** |
| **Rādītāji** | **2016.gads** | Turpmākie trīs gadi (euro) |
| **2017.** | **2018.** | **2019.** |
| Saskaņā ar valsts budžetu kārtējam gadam | Izmaiņas kārtējā gadā, salīdzinot ar budžetu kārtējam gadam | Izmaiņas, salīdzinot ar kārtējo (2016.) gadu | Izmaiņas, salīdzinot ar kārtējo (2016.) gadu | Izmaiņas, salīdzinot ar kārtējo (2016.) gadu |
| 1 | 2 | 3 | 4 | 5 | 6 |
| 1. Budžeta ieņēmumi: | Projekts šo jomu neskar. |
| 1.1. valsts pamatbudžets, tai skaitā ieņēmumi no maksas pakalpojumiem un citi pašu ieņēmumi | Projekts šo jomu neskar. |
| 1.2. valsts speciālais budžets | Projekts šo jomu neskar. |
| 1.3. pašvaldību budžets | Projekts šo jomu neskar. |
| 2. Budžeta izdevumi: | Projekts šo jomu neskar. |
| 2.1. valsts pamatbudžets | Projekts šo jomu neskar. |
| 2.2. valsts speciālais budžets | Projekts šo jomu neskar. |
| 2.3. pašvaldību budžets | Projekts šo jomu neskar. |
| 3. Finansiālā ietekme: | Projekts šo jomu neskar. |
| 3.1. valsts pamatbudžets | Projekts šo jomu neskar. |
| 3.2. speciālais budžets | Projekts šo jomu neskar. |
| 3.3. pašvaldību budžets | Projekts šo jomu neskar. |
| 4. Finanšu līdzekļi papildu izdevumu finansēšanai (kompensējošu izdevumu samazinājumu norāda ar „+” zīmi) | X | Projekts šo jomu neskar. |
| 5. Precizēta finansiālā ietekme: | X | Projekts šo jomu neskar. |
| 5.1. valsts pamatbudžets | Projekts šo jomu neskar. |
| 5.2. speciālais budžets | Projekts šo jomu neskar. |
| 5.3. pašvaldību budžets | Projekts šo jomu neskar. |
| 6. Detalizēts ieņēmumu un izdevumu aprēķins (ja nepieciešams, detalizētu ieņēmumu un izdevumu aprēķinu var pievienot anotācijas pielikumā): | Projekts šo jomu neskar. |
| 6.1. detalizēts ieņēmumu aprēķins |
| 6.2. detalizēts izdevumu aprēķins |
| 7. Cita informācija | Finanšu ministrija segs izdevumus, kas saistīti ar nekustamo īpašumu pārņemšanu, tai skaitā īpašuma ierakstīšanu zemesgrāmatā. |

|  |
| --- |
| **VII. Tiesību akta projekta izpildes nodrošināšana un tās ietekme uz institūcijām** |
| 1. | Projekta izpildē iesaistītās institūcijas | Ministrija, Finanšu ministrija, VNĪ un RTU. |
| 2. | Projekta izpildes ietekme uz pārvaldes funkcijām un institucionālo struktūru.Jaunu institūciju izveide, esošo institūciju likvidācija vai reorganizācija, to ietekme uz institūcijas cilvēkresursiem. | Projekts šo jomu neskar. |
| 3. | Cita informācija | Rīkojuma projekts attiecas uz publiskās pārvaldes politiku.Iesniedzamajiem dokumentiem nav piešķirams lietojuma ierobežojuma statuss.Saskaņā ar Oficiālo publikāciju un tiesiskās informācijas likuma 2. panta pirmo daļu un 3. panta pirmo daļu tiesību aktus publicē oficiālajā izdevumā „Latvijas Vēstnesis”, tos publicējot elektroniski globālā tīmekļa vietnē www.vestnesis.lv. |

Anotācijas IV, V un VI sadaļa – projekts šīs jomas neskar.

Izglītības un zinātnes ministrs K.Šadurskis

Vizē:

Valsts sekretāre L.Lejiņa

10.03.2016 11:19

3206

I.Rozenštoka

67047765, Ilze.Rozenstoka@izm.gov.lv